Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3528

4. FEJEZET – METEOROLÓGIAI MEGFIGYELÉSEK ÉS JELENTÉSEK Megjegyzés. – Erre a fejezetre vonatkozó műszaki specifikációkat és részletes kritériumokat a 3. Függelék tartalmazza. 4.1 Repülésmeteorológiai állomások és megfigyelések 4.1.1 Minden Szerződő Állam tartozik a területén elhelyezkedő repülőtereken olyan repülésmeteorológiai állomásokat létesíteni, amelyeket szükségesnek ítél. Egy repülésmeteorológiai állomás lehet különálló, vagy egy szinoptikus állomással kombinált. Megjegyzés. – Repülésmeteorológiai állomások tartalmazhatnak a repülőtéren kívül felszerelt érzékelőket, ahol a meteorológiai hatóság által igazolt szükségessége a nemzetközi léginavigáció részére jelen Annexben előírt meteorológiai szolgáltatások biztosításához. 4.1.2 Ajánlás – Minden Szerződő Állam létesítsen meteorológiai állomásokat, vagy gondoskodjon repülésmeteorológiai állomások létesítéséről tengeri építményeken vagy egyéb, a tengeri építményekre irányuló helikopter üzemelések szempontjából fontos helyeken, ha regionális léginavigációs egyezmény ezt megköveteli. 4.1.3 A repülésmeteorológiai állomásoknak meghatározott időközönként rendszeres megfigyeléseket kell végezniük. Repülőtereken a rendszeres megfigyeléseket ki kell egészíteni különleges megfigyelésekkel, amikor meghatározott változások fordulnak elő a talajszél, a látás, futópálya látástávolság, aktuális időjárás, felhőzet és/vagy levegő hőmérséklet vonatkozásában. 4.1.4 Ajánlás – Minden Szerződő Állam kellő gyakorisággal ellenőrizze a repülésmeteorológiai állomásait annak biztosítására, hogy a megfigyelések magas színvonalát fenntartsa, a műszerek és az összes jelzőberendezések kifogástalanul működjenek, és ellenőrizze, hogy a műszerek elhelyezése nem változott-e meg jelentősen. 4.1.5 II. és III. kategóriájú műszeres megközelítési és leszállási műveletek végrehajtására szolgáló futópályákkal rendelkező repülőtereken a talajszél, a futópálya látástávolság és felhőalap magasság, levegőés harmatpont hőmérséklet és atmoszférikus nyomás mérésére vagy megbecslésére, amelyik megfelelő, és figyelésére és távkijelzésére szolgáló automatizált berendezéseket kell felszerelni. Ezeknek a berendezéseknek integrált automatikus rendszereknek kell lenniük, amelyek a fel- és leszállási műveleteket befolyásoló meteorológiai paraméterek begyűjtését, feldolgozását, szétosztását és valósidejű kijelzését végzik. Az integrált automatikus rendszerek tervezésénél figyelembe kell venni az Emberi Tényezők alapelveket, és támasztó eljárásokat kell tartalmazniuk.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes